Kanker eis bekende oudskoolhoof | Netwerk24
Rowers oorval egpaar in hul huis in Theesecombe
Die polisie in Gqeberha (Port Elizabeth) is op soek na vier rowers wat Saterdag 'n egpaar in hul huis in Theesecombe oorval en beroof het.
Rouxville verslae oor Ons Winkel brand
Die gemeenskap van Rouxville in die Vrystaat is verslae nadat 'n geliefde winkel vir hulpbehoewendes gebrand het toe betreders glo daar ingebreek het.
2 polisielede koelbloedig in Kaapstad vermoor
Twee Wes-Kaapse polisielede is koelbloedig doodgeskiet toe hulle Sondag in die vroeë oggendure in hul polisievoertuig in Bloekombos, Kraaifontein, met roetinepatrolliewerk besig was.
Witvarings ruk Engelse terug aarde toe
Heather Knight, die kaptein van Engeland se vrouekrieketspan, sê haar span sal lesse uit hul nederlaag teen Nieu-Seeland moet leer, nadat die Kiwi's die derde en laaste eendagwedstryd Sondag in Dunedin met sewe paaltjies gewen het.
Haaie trap Griekwas se tjank af
Selfs sonder heelwat grofgeskut in sy midde het die Haaie steeds genoeg skietgoed gehad om Griekwas 'n afgedankte loesing in Durban te gee.
KG voer Lions tot T20-sege
Groot spelers tree in groot wedstryde na vore. In Suid-Afrikaanse krieket is daar beswaarlik 'n groter speler as Kagiso Rabada en Sondag het hy in die grootste plaaslike T20-wedstryd van die jaar opnuut gewys hy is wêreldklas.
Só lyk wysigings aan Regulasie 28
Die nasionale tesourie het Vrydag die beloofde konsepwysigings aan regulasie 28 van die pensioenfondswet gepubliseer.
SOE kyk na nuwe bedrog by Eskom
Nuwe bedrog van R2 miljard word by Eskom ondersoek wat na bewering tot soveel as 40 skynmaatskappye en drie Eskom-amptenare betrek.
Rapport sê: Die nag is donker: Kom ons vat hande?
Hulle sê as die nag op sy donkerste is, is die daeraad op sy naaste.
Daar is 'n pragtige toneel in Athol Fugard se toneelstuk Sorrows and Rejoicings oor die gevoelswaarde van name.
Mathys Roets sing in 'n tuinkonsert in Springs
Musici moet planne beraam om steeds hul stem te laat hoor ondanks die inperkingsregulasies wat groot konserte verbied.
Prins Philip (99) nou byna 2 weke in hospitaal – 'nie gou ontslaan'
Prins Philip, 99-jarige eggenoot van koningin Elizabeth, het Sondagaand sy 13de aand in die hospitaal deurgebring.
KYK NOU: Soldaat - debuutboek van die akteur Reynardt Hugo
Sanger, akteur . . . hartebreker. Reynardt Hugo, landwyd bekend as dr. Tertius Jonker, in die sepie Binnelanders ontbloot sy siel in sy debuutboek, Soldaat.
Kanker eis bekende oudskoolhoof
Deur Alet van der Walt 13 Maart 2019 11:40
Sarel de Jager (78), voormalige provinsiale rugbyspeler en afgetrede skoolhoof, is Maandag in Parys dood nadat hy die afgelope tyd baie siek was weens aggressiewe longkanker.
De Jager het in vyf wedstryde vir die Vrystaat uitgedraf, waaronder een wedstryd teen die Wallabies in 1969.
Sarel de Jager, oudrugbyspeler en skoolhoofFoto: Facebook
Sy broer Sollie sê hy en De Jager het nog in November saam gekuier, maar daarna het hy baie siek geword.
"Sarel het die familie bymekaar gehou en familiebyeenkomste gereël."
Hy het ook baie navorsing oor die familiegeskiedenis gedoen en die afgelope paar jaar baie moeite gedoen om 'n volledige familieregister saam te stel.
Die De Jager-gesin het op die plaas Bagshot buite Harrismith grootgeword. De Jager, wat een van 11 kinders was, het onlangs 'n familiebyeenkoms op dié plaas gereël. Hy het gereeld vir die Bloemfonteinse onderwyskollege rugby gespeel, maar beserings het sy rugbyloopbaan kortgeknip. Hy was bekend as 'n goeie skolerugbyafrigter en seuns onder sy afrigting het uitgeblink, sê Sollie.
De Jager het by die Hoërskool Sand du Plessis in Bloemfontein skoolgehou. Hy was skoolhoof van die buitelugskool op Zastron en later hoof van die Hoërskool Zastron. Hy is in 1988 na Parys waar hy tot en met sy aftrede in 1996 hoof van die Hoërskool Parys was.
Hier was hy baie betrokke by die kerk en het hy tot onlangs as kerkbestuurder by die NG Kerk in Parys se Oos-gemeente gewerk.